stanford-oval/wikipedia huggingface dataset:
טירת לדלו
היסטוריה

הטירה הוקמה במאה ה-11 כמבצר-גבול על גבול ויילס על ידי הלורד רוג'ר דה לייסי. היא מוזכרת לראשונה בכרוניקה משנת 1138, כאשר סטיבן, מלך אנגליה עצמו צר עליה במסגרת מלחמת האזרחים.
בשנת 1224 נחתם בטירה הסכם בין הנרי השלישי, מלך אנגליה למנהיג הוולשי ל'ואלין הגדול בתיווכו של הארכיבישוף מקנטרברי, סטיבן לנגטון. במאה ה-14 הגדיל רוג'ר מורטימר את הטירה והפך אותה לארמון מפואר.
בעת מלחמת השושנים הייתה הטירה מעוז חשוב והמרכז האדמיניסטרטיבי של האזור. היא נפלה בידי בית לנקסטר ב-1459 לאחר קרב גשר לדפורד שנערך בסמוך לעיירה לדלו. שנתיים מאוחר יותר עברה לידי בית יורק והפכה לארמון של בית המלוכה. אדוארד הרביעי, מלך אנגליה העניק את הטירה כנחלה ליורש העצר ונסיך ויילס אדוארד החמישי ואחיו, ריצ'רד משרוסברי, דוכס יורק (שנודעו כ"נסיכים שבמצודה"). ב-1501 התגוררו בטירה ארתור, נסיך ויילס ורעייתו קתרין מאראגון, עד למותו של ארתור. מרי, בתם של הנרי השמיני, מלך אנגליה וקתרין מאראגון, קיבלה את הטירה כנחלה מידי אביה (עובדה שביססה את מעמדה כיורשת עצר) ושהתה בה לסירוגין בין 1525 ל-1528. אליזבת הראשונה, מלכת אנגליה מסרה את הטירה לסר הנרי סידני שהרחיב אותה. בעת מלחמת האזרחים האנגלית הייתה הטירה מעוז מלוכני וכוחות הפרלמנט צרו עליה.
בעת שלטון ויליאם מאוראנז' ומרי השנייה הועבר המרכז האדמיניסטרטיבי של האזור מהטירה וכך החל תהליך ארוך של נטישה והתפוררות שלה.
מבנה וארכיטקטורה

הטירה משלבת מספר סגנונות אדריכליים לפי שלבי ההקמה שלה, אדריכלות נורמנית, אדריכלות גותית אנגלית וסגנון טיודור.
המבנה המבוצר מקיף חצר פנימית רבועה, בה הוקמו מבני המגורים וקפלה המזכירה בתבניתה העגולה הבלתי שגרתית את כנסיית טמפל בלונדון. הכניסה מוגנת על ידי חפיר עם גשר ומגדל שמירה מבוצר הנקרא "מגדל מורטימר".
ראו גם

הספר הוולשי
טורנדו מור

| --- | --- |
טורנדו מור חולף מדרום לאוקלהומה סיטי
טורנדו מור חולף מדרום לאוקלהומה סיטי
 סוג:  טורנדו
 תאריך התרחשות:  20 במאי 2013 
 שעה:  14:45
 משך האסון:  50 דקות
 עוצמה:  5 בסולם פוג'יטה
 במדינות או באזורים:  מור באוקלהומה שבארצות הברית
 מהירות הרוח:  340 קמ"ש
 הרוגים:  24
 פצועים:  353
 נזק:  1.5 עד 3 מיליארד דולר אמריקני
 קואורדינטות:  35°20′46″N 97°29′13″W﻿ / ﻿35.3461°N 97.487°W﻿ / 35.3461; -97.487
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה טורנדו מור(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה טורנדו מור(למפת אוקלהומה רגילה) אוקלהומה סיטי טלסה נורמן ברוקן ארו לוטון אדמונד טקסס נ י ו מ ק ס י ק ו  קולורדו קנזס מי. א ר ק נ ס ו טורנדו מור(למפת אוקלהומה מוגדלת) אוקלהומה סיטי טלסה נורמן ברוקן ארו לוטון אדמונד טקסס נ י ו מ ק ס י ק ו  קולורדו קנזס מי. א ר ק נ ס ו טורנדו מורמסלול הפגיעה של טורנדו מור והשוואה לסופה מ-1999 וסופה מ-2003 באותו אזור
 
טורנדו מור הייתה סופת טורנדו הרסנית בעוצמה 5 בסולם פוג'יטה שפגעה אחר הצהריים של יום שני, 20 במאי 2013, בעיר מור באוקלהומה שבארצות הברית. בסופה נהרגו 24 בני אדם, בהם 9 ילדים, ונפצעו 353. טורנדו מור הייתה חלק ממערכת מזג אוויר גדולה יותר, שהפיקה כמה סופות טורנדו אחרות ביומיים הקודמים. טורנדו מור פגעה לראשונה ב-14:45 זמן מקומי (19:45 UTC), ונשארה על הקרקע במשך כ-50 דקות בנתיב של 27 ק"מ. תחנות מכ"ם מקומיות אישרו כי הטורנדו חצתה רצועה מאוכלסת בצפיפות של מחוז מור. בשיאה, הייתה הטורנדו ברוחב של מעל 2.1 ק"מ.
ראו גם

גל סופות הטורנדו בארצות הברית (2011)
חץ פאר

| --- | --- |

 הופעה ראשונה:  "משפחת סופר-על" (2004)
 הופעה אחרונה:  "פיקסאר פופקורן" (2021)
 יוצרים:  בראד בירד
 דיבוב:  ספנסר פוקס (2004) האקלברי מילנר (2018)
 דיבוב בשפה העברית:  אלון ברנד (2004) גבריאל כהן (2018)
 מידע
 שם אמיתי:  חץ-מקשת "חץ" בן רוברט פאר
 סטטוס:  פעיל
 מין:  זכר
 מקצוע:  תלמיד
 כוחות:  מהירות על-אנושית
 אזרחות:  ארצות הברית 
 מקום מגורים:  מטרוויל 
 דמויות קשורות
 משפחה:  בוב והלן פאר (הורים) ויולט וג'ק-ג'ק (אחים)
 אויבים:  סינדרום החתרן הטלווירוס
 
חץ-מקשת "חץ" בן רוברט  פאר (נקרא במקור באנגלית: Dashiell Robert "Dash" Parr, דאשיאל רוברט פאר) הוא גיבור-על בדיוני המופיע בסרט ההנפשה "משפחת סופר-על" (2004) ובהמשכו, "משפחת סופר-על 2" (2018). דמותו של חץ נוצרה על ידי הקולנוען בראד בירד; ואותה מדבב ספנסר פוקס בסרט הראשון והאקלברי מילנר בסרט השני. לחץ מהירות-על, והוא מאופיין כילד היפראקטיבי המשתוקק להיות חופשי להשתמש בכוחותיו, חרף אזהרותיו של הוריו, ובמיוחד של אמו, כי עליו להסתיר את כוחותיו. דמותו של חץ נחשבת לאחת הדמויות המוכרות ביותר של פיקסאר על ידי גופי תקשורת בולטים.
פיתוח > יצירה

מכיוון שבירד תמיד התעניין בפיתוח האישיות של הדמויות הראשיות יותר מאשר כוחות-העל שלהן, כשהגיע הזמן לקבוע את כוחותיה של משפחת פאר, החליט בירד לשאוב השראה מתפקידיהם של בני משפחה גרעינית טיפוסית, וביסס הן את כוחות-העל והן את אישיותם של בני משפחת פאר על בסיס ארכיטיפים מסורתיים אלו; בהתאם לעובדה כי נערים בני 10 נוטים להיפראקטיביות יתרה, בירד הגה את דמותו של חץ כ"ילד בן 10 ממוצע שיכול לנוע במהירות כפולה מכל אחד אחר".
פיתוח > דיבוב

עבור הסרט "משפחת סופר-על" (2004), יוצרי הסרט ליהקו את ספנסר פוקס בן ה-11 עבור דיבוב דמותו של חץ; תפקיד זה היה תפקידו הראשון של פוקס. מכיוון שבירד רצה לתת לחץ קול חסר-נשימה מציאותי בסצנות מסוימות כמו סצנת הג'ונגל, הוא ביקש מפוקס לרוץ ארבע הקפות ברחבי האולפן של פיקסאר עד שהתעייף. במהלך העבודה על סרט ההמשך, "משפחת סופר-על 2" (2018), את פוקס החליף האקלברי מילנר בן ה-10, עקב התבגרות קולו של פוקס.
תיאור ואפיון > אִישִׁיוּת

חץ, כפי שמתארת הלן, הוא "ילד תחרותי מאוד, וקצת שוויצר". חץ מאמין שאסור לו להתבייש ביכולותיו או להסתיר אותן, מתוך אמונה שזה הופך אותו למיוחד. ג'ושוע טיילר מ-"CinemaBlend" תיאר את הדמות כך: "הוא לגמרי מאוהב בכוחות העל שלו, כמו שכל ילד היה אם ידע שהוא יכול לרוץ במהירות הקול. הוא מטורף על הרפתקאות, שיכור מהרעיון להיות גיבור."
המפיק ג'ון ווקר אמר על דמותו של חץ בסרט ההמשך כי "חץ קיבל טעם מהחיים כלוחם בפשע בסרט הראשון. החזרה לחיים הרגילים לא ממש מעניינת אותו – הוא אהב להילחם בפשע עם משפחתו, ואפילו יותר טוב, להראות כמה מהיר הוא יכול להיות."
תיאור ואפיון > כוחות ויכולות

לחץ היכולת העל-אנושית לנוע במהירויות גדולות. כוח זה מאפשר לו לרוץ מהר יותר מעבר ליכולתם של בני אדם רגילים, ואפילו לרוץ על מים מבלי לטבוע. יכולת זו גם מאפשר לו להכות במהירות על-אנושית. בסצנה אחת מתוך הסרט הראשון, נערת הגומי משנה את צורתה לסירה, וחץ מסוגל להשתמש ביכולתו ולבעוט בצורה סופר-מהירה על מנת לתפקד כמנוע הסירה. מהירותו המוגברת של חץ גם מעניקה לו רפלקסים על-אנושיים. חליפתו של חץ עוצבה על ידי עדנה מודה כך שתהיה עמידה בפני חיכוך אוויר, בלאי וחום כאשר חץ רץ במהירות על-אנושית.
הופעותיו בזיכיון

בסרט "משפחת סופר-על" (2004), חץ מופיע לראשונה לאחר שהלן נקראת לפגישה עם המנהל לאחר מעשה קונדס שביצע באמצעות מהירותו העל-אנושית על מנת לשגע את מורו, ברני קרופ. בשובם הביתה, חץ מלין על כך שהלן לא מאפשרת לו לשחק להתחרות בתחרויות ספורט בבית הספר, מחשש שישתמש במהירות-העל שלו ויביא לחשיפת הכיסוי האזרחי של המשפחה. כשהלן מתכוננת לחלץ את אביו של חץ, בוב, מהאי נומינסון; חץ ואחותו, ויולט, מגלים את חליפות-העל שעדנה מודה עיצבה עבורם. חץ וויולט מסתננים למטוסה של הלן, ושלושתם בקושי שורדים את יירוטו על ידי סינדרום. בהגיעם לאי, חץ וויולט נאלצים להסתדר בעצמם בג'ונגלים בזמן שהלן יוצאת לאתר את בוב. לפני שהיא משאירה אותם במערה, הלן מעודדת את חץ לראשונה להשתמש בכוחותיו. כשחץ וויולט נאלצים להתגונן מפני חייליו של סינדרום, הוא מסוגל לחקור את מלוא היקפם של כוחותיו וליישם אותם – וגם הוא וגם ויולט מגלים שביכולתם לשלב את כוחותיהם. עם זאת, סינדרום לוכד את כל ארבעת בני המשפחה. לאחר שוויולט מחלצת אותם, המשפחה נוסעת חזרה למטרוויל, שם, יחד עם פריזון, בני המשפחה עובדים יחד על מנת להביס את האומנידרואיד של סינדרום. מספר חודשים לאחר מכן, הוריו של חץ מאפשרים לו להשתתף בתחרות ריצה, אך דוחקים בו להימנע ממקום הראשון, כדרך להימנע משימוש בכוחותיו בצורה בולטת מדי. כאשר החתרן מגיח מתחת לאדמה, חץ מצטרף למשפחתו כשהוא עוטה את המסכה שלו כהכנה להתעמת עם הנבל.
בסרט "משפחת סופר-על 2" (2018), בזמן שהלן רודפת אחרי משעבד המסך כחלק ממסע פרסום לשיקום תדמית גיבורי-העל בעיני הציבור, בוב נאלץ לבלות יותר זמן עם חץ וויולט. כאשר משפחת פאר מתעמתת בביתם עם קבוצת גיבורי-על הנשלטת על ידי אוולין דיבור, פריזון נתפס, וחץ, ויולט ואחיהם התינוק ג'ק-ג'ק נאלצים להימלט במכונית ה-"סופרומביל" של בוב. שלושת האחים נוסעים אל היאכטה של אחיה של אוולין, וינסטון, שם הם משחררים את גיבורי-העל, כולל הוריהם ופריזון, משליטתה של אוולין, מה שמוביל לתבוסתה ולמעצרה.
ביקורות

מגזין "Hypable" דירג את חץ כגיבור העל הטוב ביותר של "משפחת סופר-על 2", וכותב הרשימה, אהרון לוק, כתב כי "עדיין צעיר ולומד סגולות חשובות כמו סבלנות ואיפוק, חץ מלא בפוטנציאל שיכול להפוך אותו לגיבור-על חזק". אנה לואיזה סוארז מ-"Hollywood.com" מחשיבה את הרגע בו חץ חוגג את הניצחון לאחת מ-"15 הסיבות מדוע 'משפחת סופר-על' הוא סרט גיבורי העל הטוב ביותר". ג'ונתן דורנבוש מ-"IGN" ציין את "הרצון של חץ להיות מי שהוא באופן מלא בחברה שאולי לא רוצה זאת" בין הסיבות שהוא מאמין ש"משפחת סופר-על" נותר אחד מסרטיה הטובים ביותר של פיקסאר. ג'ניפר פריי מ"וושינגטון פוסט" תיארה את חץ כ"ילד הקטן והמתפרע הקלאסי, שמשתגע בגלל העובדה שהמהירות העל-אנושית שלו מונעת ממנו להצטרף לכל קבוצת ספורט".
מספר מבקרים התלוננו על כך שהדמות לא בשימוש בסרט ההמשך, והפכה לאתנחתא קומית בלבד. במאמר עבור CNET, כתב מייק סורנטינו כי הדגש של הסרט על הלן ובוב מביא לכך שחץ "נדחק לשוליים במשך רוב הסרט". מולי פרימן ציינה כי קשת עלילתה של הדמות "קיימת ברובה במטרה לשרת את הסיפור של בוב עצמו" והצהירה כי "חץ מקבל פחות זמן מסך, ואף פחות פיתוח-דמות כתוצאה מכך, כאשר הוא מספק מעט יותר מאתנחתא קומית".
עם את, המבקרים שיבחו את ביצועיו של האקלברי מילנר על דיבוב דמותו של חץ בסרט ההמשך. במאמר עבור "Vulture", אדלשטיין שיבח את ביצועיו של מילנר וכתב כי "האק מילנר עושה צדק עם שמו הפרטי – הוא יכול להיות האק פין או טום סוייר או כל גיבור ילד סקרן". אנתוני ליין מה"ניו יורקר" גם שיבח את מילנר באומרו ש"חץ המהיר עודכן; שורותיו נאמרות כעת, אני שמח לומר, על ידי שחקן צעיר בשם האקלברי מילנר. זה אידיאלי עבור חץ, שמטרתו הקבועה היא להתחרות במירוץ. סביב עיקול הנהר, כביכול, ולראות אילו הרפתקאות מחכות לו".
במאי 2017, דירג "Screen Rant" את דמותו של חץ כגיבור-העל ה-6 החזק ביותר בסרטי "משפחת סופר-על".
הערות שוליים

↑  "The Incredibles: Movie Production Information". The Entertainment Magazine. 2005. pp. 3–6. Retrieved August 31, 2022.
↑  Goodman, Carl (January 9, 2005). "A Pinewood Dialogue with Brad Bird". Moving Image Source. Retrieved September 4, 2022.
↑  Potter, Courtney (April 20, 2018). "An Incredi-Q&A with Incredibles 2 Filmmakers". D23. Retrieved September 4, 2022.
↑  "The Incredibles – Production Notes". 8 June 2009.
↑  Cooke, Shawn (February 16, 2018). "The Guitarist in Indie Band Charly Bliss Voiced Dash in The Incredibles, So We Talked to Him About It". TrackRecord.
↑  Hochwald, Lambeth (June 1, 2018). "Incredibles 2: The 10 Most Incredible Reasons We Love the Parr Family". Parade. Retrieved September 4, 2022.
↑  Ching, Albert (July 14, 2017). "D23 Expo: Pixar and Walt Disney Animation Studios: The Upcoming Films". CBR.com. Retrieved June 2, 2019.
↑  Renfro, Kim (June 15, 2018). "'Incredibles 2' swapped out one of the stars in the main cast – but you probably missed it". Insider. Retrieved September 4, 2022.
↑  Chen, Sandie Angulo (June 18, 2018). "'Incredibles 2' is a super first acting job for 10-year-old". The Washington Post. Retrieved September 4, 2022.
↑  Tyler, Joshua (2004). "The Incredibles". CinemaBlend. Retrieved September 4, 2022.
↑  "The Incredibles 2 Extended Commentary & Synopsis". Cosmic Book News. April 9, 2018. Retrieved September 4, 2022.
↑  Locke, Aaron (June 19, 2018). "'Incredibles 2' superheroes ranked from worst to best". Hypable. Retrieved September 4, 2022.
↑  Suarez, Ana Luisa (November 5, 2014). "15 Reasons Why "The Incredibles" Is The Best Superhero Movie". Hollywood.com. Retrieved September 4, 2022.
↑  Dornbush, Jonathon (15 June 2018). "Opinion: Why The Incredibles Remains One of Pixar's Best". IGN.
↑  Frey, Jennifer (November 5, 2004). "'Incredibles': Pixar Uses Its Powers for Good". The Washington Post. Retrieved June 2, 2019.
↑  Lussier, Germain (June 11, 2018). "Incredibles 2 Is a Super Sequel That Was Absolutely Worth the Wait". io9. Retrieved September 4, 2022.
↑  Blum-Lemberg, Ariella (June 11, 2018). "'Incredibles 2' review: A super sequel that's worth the wait". Hypable.
↑  Sorrentino, Mike (June 17, 2018). "After Infinity War, Incredibles 2 makes superheroes fun again". CNET. Retrieved September 4, 2022.
↑  Freeman, Molly (June 15, 2018). "Incredibles 2 Movie Review". Screen Rant. Retrieved September 4, 2022.
↑  Edelstein, David (11 June 2018). "Incredibles 2 Flies High". Vulture. Retrieved September 4, 2022.
↑  Lane, Anthony (June 18, 2018). "'Incredibles 2,' Reviewed: A Sequel in the Shadow of a Masterwork". The New Yorker. Retrieved September 4, 2022.
↑  Lealos, Shawn S. (May 17, 2019). "The Incredibles: Character Superpowers Ranked". Screen Rant. Retrieved June 2, 2019.
זיהוי ביומטרי

אמצעי זיהוי ביומטרי בדיסניוורלד
מכשיר לזיהוי קשתית העין
זיהוי ביומטרי מתייחס למכלול השיטות המשמשות לזיהוי בני אדם אשר מבוססות על זיהוי תכונה או תכונות פיזיות או התנהגותיות. בתחום טכנולוגיית המידע, בפרט, הזיהוי הביומטרי משמש לצורך ניהול בקרת גישה. הזיהוי הביומטרי משמש גם לצורך זיהוי קבוצות של אנשים הנמצאים תחת מעקב.
ניתן לחלק את המאפיינים הביומטרים לשתי קבוצות עיקריות:
תכונות מורפולוגיות הקשורות לצורת גופו של אדם. לדוגמה, זיהוי טביעות אצבע, זיהוי תווי פנים, זיהוי DNA, זיהוי כף יד, וזיהוי קשתית או רשתית בעין.
תכונות ההתנהגות אשר קשורות להתנהגות של אדם. לדוגמה, זיהוי קצב הקלדתו של אדם, זיהוי אופן הליכתו של אדם וזיהוי קולו של אדם.
החששות העיקריים הכרוכים בשימוש באמצעים ביומטריים

חשש מאפליה – קיים חשש כי יעשה שימוש לרעה במידע האישי המצוי במאגרים. לדוגמה, שהמאגר הביומטרי ישמש את הממשלה על מנת לקבוע תכונות פיזיולוגיות שאינן רצויות לצורך שליטה בתנועת האוכלוסייה הגלובלית לשטחה. קיים גם חשש כי יעשה שימוש בנתונים אשר הושגו באמצעים ביומטריים מבלי לקבל את הסכמתו של אותו אדם להליך זה ומבלי ידיעתו.
סכנה לבעלי רכוש מאובטח – קיים חשש שכאשר גנבים אינם יכולים לקבל גישה לנכסים מאובטחים הם יתקיפו את בעל הנכס על מנת לקבל גישה לרכוש. אם הרכוש מאובטח בהתקן ביומטרי הפגיעה עלולה להיות בלתי הפיכה, ועלולה לגרום יותר נזק מן ההפסד הכספי. לדוגמה, בשנת 2005, גנבי מכוניות ממלזיה כרתו את האצבע של הבעלים של מכונית מרצדס בנץ בעת שניסו לגנוב את המכונית.
ביומטריה בת ביטול – אחד היתרונות של שימוש בסיסמאות על פני שימוש באמצעים ביומטריים הוא שתמיד ניתן לשנותן. אם הסיסמה נשכחת או נגנבת, תמיד יש אפשרות להחליפה בחדשה. תכונה זו איננה קיימת בשימוש באמצעים ביומטריים. בשל כך עולה הדרישה לפתח את היכולת לשנות בעת הצורך את הנתונים הביומטריים כאמצעי הגנה עבור האנשים אשר המידע אודותם מצוי במאגרים הביומטריים.
הפללה – קיים חשש שגורם עברייני אשר ישיג מידע ביומטרי על אזרחים שומרי חוק – לדוגמה על ידי שוחד – יוכל לסבך אותם עם החוק באמצעות מידע זה, על ידי שתילת המידע הביומטרי של אותם האזרחים בזירת הפשע.
שימוש באמצעי זיהוי ביומטריים בעולם > ארצות הברית

בעקבות פיגועי ה-11 בספטמבר 2001 הפכה ממשלת ארצות הברית לאחת התומכת העיקריות ביותר בעולם בשימוש באמצעים ביומטריים כאמצעי למלחמה בטרור. ארגון ה-FBI החל לפתח הקמת מאגר ביומטרי אשר עלותו קרובה למיליארד דולרים, ובו יאוחסנו נתוני DNA, טביעות אצבע ונתונים ביומטריים נוספים. המחשבים אשר יהיו בעלי גישה לנתונים יאוחסנו באזור תת-קרקעי מאובטח בגודל של מגרש פוטבול. גם המחלקה לביטחון המולדת של ארצות הברית ויחידת המחקר DARPA החלו לעסוק בפיתוח מערכות זיהוי תווי פנים מתקדמות. מחלקת טכנולוגיית עיבוד מידע (Information Processing Technology Office) פיתחה טכנולוגיה מתקדמת אשר באמצעותה ניתן לזהות אדם ממרחק של 150 מטר לפי תווי הפנים שלו בלבד.
במהלך 2008 הוציא ג'ורג' בוש הוראה נשיאותית אשר קראה לשיתוף פעולה הדדי ב"איסוף, אחסון, שימוש, ניתוח ושיתוף של נתונים ביומטריים, מידע ביוגרפי ומידע נלווה של אנשים" בקרב המחלקות והסוכנויות של הממשל הפדרלי האמריקאי. בשנת 2005 התקבלה ההחלטה להנפיק בעתיד דרכונים ביומטרים (מבוסס תמונה). ארגונים במדינות רבות בעולם אשר פועלים לשמירת פרטיות הביעו ביקורת על פוטנציאל השימוש לרעה בטכנולוגיה זו, לצורך פגיעה בחירויות האזרח ובפרטיות, והם מדגישים את הסיכון שכרוך בגנבת זהויות. בשלב זה, ישנן חששות חלקיים בארצות הברית (ובאיחוד האירופי), כי המידע עלול לדלוף לגורמים פליליים אשר ישתמשו בנתונים כדי לזהות אנשים מרחוק לביצוע פשעים שונים, ובהם חטיפת אישים.
לאחר מספר שנים של פיתוח המאגר, אימצה ארצות הברית שימוש בתעודת זהות מתקדמות בקרב קבלני כוח אדם ובקרב הכוחות הצבאיים במתקנים הצבאיים האמריקנים. כרטיס זה מכיל נתונים ביומטריים המבוססים על דיגיטציה של צילומי פנים. הכרטיס מכיל צילומים והולוגרמות מיוחדות אשר מצמצמות באופן משמעותי את הסיכון שבזיוף הכרטיסים. למעלה מ-10 מיליון כרטיסים מסוג זה הונפקו עד היום.
לדברי ג'ים ואיימן, מנהל המרכז הביומטרי הלאומי באוניברסיטת סן חוזה, אתר הנופש דיסניוורלד בפלורידה הוא האתר בו נעשה השימוש באמצעים ביומטריים בקנה המידה הגדול ביותר בארצות הברית. עם זאת, מערכת בקרת הגבולות האמריקנית אמורה לעבור בעתיד הקרוב את דיסניוורלד בהיקף השימוש בה.
שימוש באמצעי זיהוי ביומטריים בעולם > ישראל

במרץ 2008 אישרה ממשלת ישראל הצעת חוק הקוראת ליצירה מאגר ביומטרי לכל אזרחי ישראל. בעקבות כך, אזרחי ישראל יחויבו בעתיד למסור את טביעות אצבעותיהם ותמונתם תילקח לצורך זיהוי תווי פנים. מתנגדי החוק הזהירו כי קיומו של מסד נתונים מסוג זה עלול לפגוע בחירויות האזרח וכי דליפה אפשרית של המאגר תשמש עבריינים או גורמים עוינים כלפי אזרחי ישראל. החוק אושר בדצמבר 2009. ביולי 2013 החל הפיילוט המאגר הביומטרי למשך כשנתיים, ולאחר מכן שר הפנים, סילבן שלום, הורה להאריכו בתשעה חודשים, עד סוף מרץ 2016.
ב-27 בפברואר 2017 אישרה הכנסת תיקון לחוק, שהופך נטילת נתונים ביומטריים לחובה במסמך מזהה מטעם המדינה. כהוראת שעה לחמש שנים נקבע שנתוני טביעת אצבעות יועברו למאגר רק בהסכמת התושב שממנו ניטלו.
בשנת 2020 דו"ח מבקר המדינה התייחס לניהול המאגר הביומטרי על ידי המדינה ומתח ביקורת לפיה בחלק ממאגרי המידע שאוספת הממשלה "נרשמו פערים רבים לעומת המצב הרצוי, וקיים פוטנציאל סיכון גדול למידע הביומטרי בהיבטי אבטחת מידע ופרטיות".
שימוש באמצעי זיהוי ביומטריים בעולם > ישראל > הגדה המערבית

חוק אמצעי הזיהוי הביומטריים אשר קובע הוראות לשמירה על כבוד האדם ופרטיותו, אינו חל על פלסטינים בגדה המערבית וישראל מפעילה מספר מערכות לזיהוי ושמירת מידע ביומטרי.
ב-2019 נחשף שימוש בטכנולוגית זיהוי פנים מבוססת בינה מלאכותית, מתוצרת אניוויז'ן, באמצעות רשת מצלמות הפרושות בגדה המערבית ובמזרח ירושלים וכי האוכלוסייה הפלסטינית שימשה לאימון ולשיפור את המערכת.
ב-2021 חשף העיתון וושינגטון פוסט כי ישראל עושה שימוש נרחב באפליקציית "זאב כחול" לצילום וזיהוי פנים ביומטרי והצלבת המידע עם מאגר "להקת זאבים" לצורך מעקב, שליטה ואיסוף מידע על כלל האוכלוסייה הפלסטינית בגדה המערבית, כולל מי שאין מידע הקושר אותם לפעילות טרור.
ב-2023 חשף דו"ח של אמנסטי אינטרנשיונל מערכת ניסיונית לזיהוי פנים בשם "זאב אדום" המותקנת במחסומים בחברון מאפשרת לסרוק, לשמור ולהצליב מידע ביומטרי באופן אוטומטי.
שימוש באמצעי זיהוי ביומטריים בעולם > ונצואלה

ניקולאס מאדורו הציע לפתור את בעיית המזון בוונצואלה על ידי מאגר ביומטרי שימנע מאזרחים לקנות כמות גדולה של מזון. החוק יצא לפועל בין דצמבר 2014 לינואר 2015.
בוונצואלה קיים עוד לפני חוק הדרכונים ביומטריים מאז יולי 2007. דרכונים שהונפקו קודם לכן נשארו בתוקף עד לפקיעתן. בנוסף, גם הזיהוי להצבעה בבחירות הוא באמצעות טביעות אצבע[דרוש מקור].
אזכורים בתרבות

סרט הקולנוע האמריקני "מה קרה בגטקה?" משנת 1997 מציג חברה עתידית בה קיימים שני מעמדות: בני האנוש אשר נוצרו באמצעות השבחה גנטית ובני האנוש הרגילים אשר נחשבים לנחותים. בני האנוש אשר עברו השבחה גנטית זכאים ליותר הרשאות, והגישה לאזורים בהם הם נמצאים, מאובטחת באמצעות סורקים ביומטריים אשר מזהים את האדם לפי דגימות DNA.
באחד מפרקי תוכנית הטלוויזיה האמריקנית "מכסחי המיתוסים" פרץ צוות התוכנית דלת ומחשב נייד אשר היו מאובטחים באמצעות סורקי טביעת אצבע. בעוד שהצוות התקשה לפרוץ את מערכת האבטחה הביומטרית של המחשב הנייד, צוות התוכנית הצליח לפרוץ את מערכת האבטחה הביומטרית של הדלת באמצעות הדפס של סריקת טביעת האצבעות.
בסרטו של טום קרוז משנת 2002, "דו"ח מיוחד", מתוארת חברה עתידית, בה הרשויות מזהות את האזרחים באמצעות רובוטים ניידים, הסורקים את עיניהם. רעיון דומה מוצג בסרט "איש ההרס".
ראו גם

דרכון ביומטרי
חיישן ביומטרי
הערות שוליים

↑  BBC NEWS | Asia-Pacific | Malaysia car thieves steal finger
↑  ynet: Biometric database to be formed in Israel
↑  Digital World: Getting to know all about you and me
↑  חדשות 2, ‏השאלה היומית: כל מה שצריך לדעת על המאגר הביומטרי, באתר ‏מאקו‏, 8 ביולי 2013
1 2  החוק הביומטרי 2017, באתר הממשלתי "נבו"
↑  יוסי הטוני, ‏"המאגר הביומטרי במשרד התחבורה – בושה לסטארט-אפ ניישן", באתר "אנשים ומחשבים", 5 במאי 2020
↑  מאמר המערכת, אפרטהייד ביומטרי | מאמר מערכת, באתר הארץ, 3 במאי 2023
↑  חברת אניוויז'ן, באתר ממשלת ישראל
↑   אמיתי זיו, חשיפה: הסטארט-אפ הישראלי המסקרן שפועל בחשאי בשטחים, באתר TheMarker‏, 14 ביולי 2019
↑  אוליביה סולון,Why did Microsoft fund an Israeli firm that surveils West Bank Palestinians?, באתר NBC,‏28 באוקטובר 2019
↑   אמיתי זיו, תחקיר NBC: מערכת זיהוי הפנים של AnyVision מופעלת גם בגבולות ישראל, באתר TheMarker‏, 30 באוקטובר 2019
↑  אליזבת' דווסקין, Israel escalates surveillance of Palestinians with facial recognition program in West Bank, באתר הוושינגטון פוסט, 8 בנובמבר 2021
↑  "צה"ל הורה לחיילים לתעד אלפי פלסטינים למטרות זיהוי פנים", באתר ynet, 8 בנובמבר 2021
↑  תופס קו באיו"ש? מחלקה חדשה תהפוך אותך גם ל"זאב כחול", באתר אגף התקשוב של צה"ל
↑  AUTOMATED APARTHEID, באתר אמנסטי אינטרנשיונל
↑  הגר שיזף, אמנסטי: ישראל משתמשת במערכות זיהוי פנים "כדי לבסס משטר אפרטהייד בגדה", באתר הארץ, 2 במאי 2023
↑  ונצואלה: "מאגר ביומטרי" כדי לא לבזבז אוכל, באתר ynet, 28 באוגוסט 2014
↑  http://www.theguardian.com/world/2014/aug/21/biometric-venezuela-food-shortages-smuggling-fingerprints
| --- | --- |
בקרת זהויות :  GND: 4124925-2  NDL: 00951217  NKC: ph114169
טוביה גפן

הרב טוביה גפן
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
הרב טוביה גפן (1970-1870 ה'תר"ל-ה'תש"ל) היה רב אורתודוקסי אמריקאי שכיהן בניו יורק, בקנטון שבאוהיו, ובאטלנטה בארצות הברית. חבר אגודת הרבנים דארצות הברית וקנדה משנת 1904 ומחבר ספרי פלפול ודרוש.
התפרסם בין היתר בכך שהיה הרב שנתן הכשר לקוקה-קולה.
תולדות חייו

נולד ב-1870 בעיר קובנה שבליטא לסוחר העצים יוסף גפן. אביו נפטר בבוקר שלאחר יום כיפור ה'תר"ן; ברוב הספרים שפרסם גפן הוא הזכיר את אביו. נשא לאישה את אחותו של הרב חיים רבינוביץ מטלז.
גפן למד בישיבה בגרודנו אצל הרב אליקים שפירא בתור נער צעיר וגם למד בישיבות בסלובודקה. בנוסף על כך למד מתמטיקה, גאוגרפיה, פילוסופיה ואסטרונומיה. הוא הוסמך לרבנות בידי הרב צבי הירש רבינוביץ, בנו של רבי יצחק אלחנן ספקטור שהיה סנדקו, ובידי רבי משה דנישבסקי ורידב"ז, בשנת 1903, לפני שהיגר לניו יורק.
בהמשך התמנה גפן לרב של שני בתי כנסת בקנטון שבאוהיו, ולאחר מכן היה רב הקהילה האורתודוקסית בעיר. בשנת 1910 קיבל הרב אזרחות אמריקאית ובאותה שנה עבר עם משפחתו לאטלנטה שבג'ורג'יה, שם נעשה רב בעיר.
תולדות חייו > רבה של הקהילה באטלנטה

בתקופת כהונתו של גפן כרב של בית הכנסת שארית ישראל בעיר אטלנטה, האוכלוסייה היהודית שם מנתה כ-5,000 איש. במהלך כהונתו הרבה לעסוק בענייני כשרות וכשרות הבשר בעיר.
גפן ייסד את חברת ש"ס עבור קהילתו והעביר את השיעור בגמרא. כאשר גמר את הש"ס – התחיל שוב. הרב גם בנה בית ספר עבור ילדי העיר היהודים.
בשנת 1936 העניק הרב הכשר למשקה קוקה-קולה.
בזמן מלחמת העולם הראשונה ומלחמת העולם השנייה הוקמו בעיר מחנות צבאיים ובהם חיילים רבים, והרב פתח את ביתו לכל החיילים היהודיים.
משפחתו

לרב שמונה ילדים.
בתו, הלן, ושישה מנכדיו עלו לארץ.
ספריו

ספרים שכתב:
פרי הגפן
לב יוסף (1924)
קרני ההוד (1935)
זיכרון בכתב - שבח להרולד הירש (1940)
הדרת יוסף (1942)
נחלת יוסף (1946)
אוטוביוגרפיה, "חמישים שנה ברבנות" (1951)
נזר יוסף - חלק ראשון - חלק שני (1963)
הערות שוליים

↑  באתר  The Jewish Federations of North America (באנגלית)
| --- | --- |
בקרת זהויות :  NLI: 987007261662005171  ISNI: 0000 0000 6696 1315  LCCN: n87937166  SNAC: w6z90rpp  VIAF: 31070757   WorldCat (עם VIAF): 31070757